
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ζώνης οικιστικού ελέγχου (ΖΟΕ) κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός του 
εγκεκριμένου ρυμοτομικού σχεδίου και εκτός ορίων οικισμών προ 
του έτους 1923 περιοχή των κοινοτήτων Βαθέος Αυλίδος Καλοχω- 
ρίου Παντειχίου, Παραλίας Αυλίδος και Φάρου του Νομού Εύβοιας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 29 (παρ. 1) αυτού, όπως τροποποιήθηκε με την πα- 
ράγρ. 14 του άρθρου 8 του ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α). 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Την αριθ. Υ.1291/1987 απόφαση του Πρωθυπουργού «σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Τα υπ’ αριθ. 1147/ΕΠΑ 233/19.3.1987 και 5542/ΕΠΑ 
869/23.7.1987 έγγραφα του Τμήματος Πολεοδομίας και Πολεοδομι¬ 
κών Εφαρμογών Νομαρχίας Εύβοιας προς τις κοινότητες. 

’6. Την υπ’ αριθ. 19/1987 γνωμοδότηση του κοινοτικού συμβουλίου 
Καλοχωρίου - Παντειχίου. 

7. Την υπ’ αριθ. 35/1987 γνωμοδότηση του κοινοτικού συμβουλίου 
Παραλίας Αυλίδας. 

8. Την υπ’ αριθ. 81/1987 γνωμοδότηση του κοινοτικού συμβουλίου 
Βαθέος Αυλίδος. 

9. Το γεγονός ότι η κοινότητα Φάρου δεν απάντησε στα ως άνω έγ¬ 
γραφα του Τμήματος Πολεοδομίας και Πολεοδομικών Εφαρμογών Νο¬ 
μαρχίας Εύβοιας. 

10. Τις υπ’ αριθ. 18/30.9.1987 και 6/25.11.1987 γνωμοδοτή¬ 
σεις του Συμβουλίου Χωροταξίας, Οικισμού και Περιβάλλοντος ν. Εύ¬ 
βοιας. 

11. Την υπ’ αριθ. 349/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (ΖΟΕ) στην εκτός σχεδίου και 
εκτός ορίων οικισμού προϋφισταμένου του έτους 1923 περιοχή των κοι¬ 
νοτήτων Βαθέος Αυλίδος, Καλοχωρίου-Παντειχίου, Παραλία Αυλίδος 


και Φάρου (ν. Εύβοιας), όπως το όριο της ζώνης φαίνεται με την ένδειξη 
ΖΟΕ στα τέσσερα (4) σχετικά πρωτότυπα διαγράμματα, σε κλίμακα 
1:10.000 που Θεωρήθηκαν από τον Προϊστάμενο της Διεύθυνσης Το¬ 
πογραφικών Εφαρμογών με την αριθ. 40122/1988 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Μέσα στη ΖΟΕ όπως περιγράφεται στο προηγούμενο άρθρο, καθορί¬ 
ζονται κατά περιοχές, που φαίνονται στα ίδια διαγράμματα με στοιχεία 
1,2,3,4,5 και 6 κατώτατο όριο κατάτμησης, χρήσεις γης και όροι και 
περιορισμοί δόμησης όπως στο επόμενο άρθρο. 

Άρθρο 3 

Α. Περιοχή με στοιχείο 1. 

1. Στην περιοχή περιλαμβάνονται και δασικές εκτάσεις οι οποίες 
υπάγονται στις διατάξεις του ν. 998/1979 «Περί προστασίας δασών». 

2. Στις μη δασικές εκτάσεις της περιοχής αυτής επιτρέπονται μόνο οι 
χρήσεις: 

α. κατοικίας 

β. γεωργικών αποθηκών 
γ. αντλιοστασίων 
δ. θερμοκηπίων 
ε. υδατοδεξαμενών 

στ. φρεάτων 

ζ. τουριστικών - ξενοδοχειακών εγκαταστάσεων 
η. αθλητικών εγκαταστάσεων 
θ. κτιρίών και εγκαταστάσεων κοινής ωφέλειας 
ι. παιδικών χαρών 
κ. κατασκηνώσεων. 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις του άρθρου 1 του από 
24.5.1985 π.δ/τος «Τροποποίηση των όρων και περιορισμών δόμησης 
των κειμένων εκτός των ρυμοτομικών σχεδίων των πόλεων και εκτός 
των ορίων των νομίμως υφισταμένων προ του έτους 1923 οικισμών» 
(ΦΕΚ 270/Δ), όπως ισχύει. 

Κατά παρέκκλιση επίσης θεωρούνται άρτια και οικοδομήσιμα τα γή¬ 
πεδα για την ανέγερση οργανωμένων κατασκηνώσεων (0ΑΜΡΙΝ05) 
εφόσον κατά την ημέρα δημοσίευσης του παρόντος διατάγματος έχουν 
ελάχιστο εμβαδόν οκτώ (8) στρέμματα. 

4. Οι λοιποί όροι και περιορισμοί δόμησης των παραπάνω χρήσεων 
είναι οι αναφερόμενοι στα από 24.5.85 (ΦΕΚ 270/Δ) και από 12.5.84 
(ΦΕΚ 380/Δ) π.δ/τος όπως ισχύουν. 

Β. Περιοχή με στοιχείο 2. 

1. Η περιοχή αυτή περιλαμβάνει εκτάσεις μελλοντικών επεκτάσεων 
για πρώτη κατοικία: Στην περιοχή αυτή απαγορεύονται οι χρήσεις: 

α. γεωργοκτηνοτροφικών - γεωργοπτηνοτροφικών κτιρίων 

β. στεγάστρων σφαγής 

γ. εγκαταστάσεων μεταλλείων και λατομείων και 

δ. βιομηχανικών - βιοτεχνικών εγκαταστάσεων. 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά περέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας και τις αντίστοιχες ημερομη¬ 
νίες, όπως ορίζονται με τις διατάξεις του άρθρου 1 του από 24.5.1985 
π.δ/τος (ΦΕΚ 270/Δ) όπως ισχύει. 

γ. Το κατώτατο όριο αρτιότητας των γηπέδων για την ανέγερση ορ¬ 
γανωμένων κατασκηνώσεων (0ΑΜΡΙΝΟ5) ορίζεται σε οκτώ (8) 
στρέμματα. 

3. Οι λοιποί όροι και περιορισμοί δόμησης των επιτρεπομένων χρή¬ 
σεων είναι οι αναφερόμενοι στο από 6.10.1978 π.δ/γμα (ΦΕΚ 538/ 
Δ), όπως ισχύει. 

Γ. Περιοχή με στοιχείο 3. 

1. Η περιοχή αυτή χαρακτηρίζεται ως περιοχή δεύτερης κατοικίας, 
με τις παρακάτω χρήσεις: 
α. κατοικίας 

β. τουριστικών - ξενοδοχειακών εγκαταστάσεων 
γ. κατασκηνώσεων παραθερισμού (0ΑΜΡΙΝΟ8) 
δ. καταστημάτων 
ε. κτιρίων κοινής ωφέλειας 
στ. αθλητικών εγκαταστάσεων 
ζ. γεωργικών αποθηκών 
' η. αντλιοστασίων 
θ. φρεάτων 
ι. υδατοδεξαμενών, 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις (αντίστοιχες ημερο¬ 
μηνίες όπως ορίζονται με τις διατάξεις του άρθρου 1 του από 

24.5.1985 π.δ/τος (ΦΕΚ 270/Δ), όπως ισχύει. 

γ. Το κατώτατο όριο αρτιότητας των γηπέδων για την ανέγερση ορ¬ 
γανωμένων κατασκηνώσεων (ΟΑΜΡΙΝΟδ) ορίζεται σε οκτώ (8) 
στρέμματα. 

. 3. Οι λοιποί όροι και περιορισμοί δόμησης των παραπάνω χρήσεων 
είναι οι αναφερόμενοι στα από 24.5.1985 (ΦΕΚ 270/Δ) και από 
12.5.84 (ΦΕΚ 380/Δ) π.δ/γματα όπως ισχύουν. 

Δ. Περιοχή με στοιχείο 4. 

1. Η περιοχή αυτή περιλαμβάνει εκτάσεις γεωργικής γης και επιτρέ¬ 
πονται οι χρήσεις: 
α. κατοικίας 

β. κτιρίων και εγκαταστάσεων κοινής ωφέλειας 
γ. γεωργικών αποθηκών 
δ. αντλιοστασίων 
ε. θερμοκηπίων 
στ. στεγάστρων 
ζ. υδατοδεξαμενών 
η. φρεάτων 

θ. κτίρια αποθηκών οριζοντίου ή κατακορύφου τύπου (σιλό). 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις του άρθρου 1 του από 

24.5.1985 π.δ/τος (ΦΕΚ 270/Δ), όπως ισχύει. 


3. Οι λοιποί όροι και περιορισμοί δόμησης των παραπάνω χρήσεων 
είναί οι αναφερόμενοι στο από 24.5.1985 π.δ/γμα (ΦΕΚ 270/Δ), 
όπως ισχύει. 

Ε. Περιοχή με στοιχείο 5 (περιοχή παραλίας). 

1. Στην περιοχή αυτή επιτρέπονται οι χρήσεις: 
α. εγκαταστάσεων αναψυχής και 
β. εγκαταστάσεων αθλητισμού - ναυταθλητισμού 

2α. Το κατώφατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. ’ 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις του άρθρου 1 του από 

24.5.1985 π.δ/τος (ΦΕΚ 270/Δ), όπως ισχύει. 

3. Οι λοιποί όροι και περιορισμοί δόμησης των παραπάνω χρήσεων 
είναι οι αναφερόμενοι στο από 24.5.1985 π.δ/γμα (ΦΕΚ 270/Δ), 
όπως ισχύει. 

ΣΤ. Περιοχή με στοιχείο 6. 

1. Στην περιοχή αυτή επιτρέπεται μόνον η χρήση κτιρίων και εγκα¬ 
ταστάσεων της Ελληνικής Ραδιοφωνίας και Τηλεόρασης (ΕΡΤ). 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις του άρθρου 1 του από 

24.5.1985 π.δ/τος (ΦΕΚ 270/Δ), όπως ισχύει. 

3. Οι λοιποί όροι και περιορισμοί δόμησης των παραπάνω χρήσεων 
είναι οι «αναφερόμενοι στο από 24.5.1985 π.δ/γμα (ΦΕΚ 270/Δ), 
όπως ισχύει. 

Άρθρο 4 

1. Οικοδομικές άδειες που έχουν εκδοθεί με τις προγενέστερες ισχύ- 
ουσες διατάξεις ή έχει υποβληθεί ο πλήρης φάκελλος με τα απαραίτητα 
για την έκδοση της οικοδομικής άδειας στοιχεία μέχρι την ημερομηνία 
δημοσίευσης του παρόντος εκτελούνται όπως εκδόθηκαν αναθεωρού¬ 
νται χωρίς αύξηση του όγκου του κτιρίου ή εκδίδονται βάσει των υπο- 
βληθέντων στοιχείων, έστω και αν οι χρήσεις τις οποίες εξυπηρετούν δεν 
προβλέπονται από τις διατάξεις του παρόντος διατάγματος. 

2. Επιτρέπεται η λειτουργία, συντήρηση και επισκευή νομίμως υφι¬ 
σταμένων εγκαταστάσεων, έστω και αν η χρήση τους δεν προβλέπεται 
από τις διατάξεις του παρόντος διατάγματος. 

Άρθρο 5 

Η ισχύς ίου παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

